section_heading: Životopis
paragraph_text: Na prestižnom liceju Lakanal 1928. maturirao je latinski jezik i prirodoslovlje, a godinu kasnije matematiku i fiziku. Tehničke znanosti diplomirao je na Politehničkoj školi, nakon čega je radio kao profesor na nekoliko pariških fakulteta. Završetkom Drugog svjetskog rata postaje ravnatelj Ekonomskog analitičkog centra, a 1949. doktorirao je makroekonomiju i bihevoralnu ekonomiju na Pariškom sveučilištu i dobio naslov doktora-inženjera.<ref>Le Figaro, Arnaud Rodier: Umro nobelovac i ekonomist Maurice Allais, 10. listopada 2010. (pristupljeno 17. siječnja 2017.) Predavao je i na institutu za međunarodne i razvojne studije u Ženevi i radio kao državni službenik na Rudarskom institutu.